Document ID: 31995D0531

Komisijos sprendimas
1995 m. lapkričio 29 d.
dėl Austrijos, Suomijos ir Švedijos stojimo iš dalies pakeičiantis Komisijos sprendimą 77/144/EEB, nustatantį tipinį kodeksą bei taisykles, reguliuojančias kai kurių vaismedžių rūšių sodinių tyrimų duomenų perrašymą į automatizuotai nuskaitomą formą, bei nustatantį šių tyrimų gamybos plotų ribas
(95/531/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Austrijos Respublikos, Suomijos Respublikos ir Švedijos Karalystės stojimo aktą,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės, siekdamos nustatyti tam tikrų rūšių vaismedžių sodinių galimą derlingumą [1], su paskutiniais pakeitimais, padarytais Tarybos reglamentu (EEB) Nr. 1057/91 [2], ypač į jos 4 straipsnio 2 ir 4 dalis,
kadangi valstybės narės, savo tyrimų rezultatus tvarkančios elektroniniu būdu, turi pateikti juos Komisijai automatizuotai nuskaitoma forma; kadangi tyrimų rezultatams perduoti naudojami kodai nustatomi Direktyvos 76/625/EEB 9 straipsnyje numatyta tvarka; kadangi šie kodai buvo nustatyti Komisijos sprendimu Nr. 77/144/EEB [3];
kadangi Direktyvos 76/625/EEB 4 straipsnio 2 dalis numato šių vaismedžių tyrimų metu surinktos informacijos suskirstymą pagal gamybos plotus; kadangi gamybos plotų ribos taip pat yra nustatytos tos pačios direktyvos 9 straipsnyje nustatyta tvarka, t. y. Komisijos sprendimu gavus Žemės ūkio statistikos nuolatinio komiteto nuomonę; kadangi valstybių narių kodai, gamybos plotai ir jų kodai buvo nustatyti Komisijos sprendimo Nr. 77/144/EEB I ir III prieduose;
kadangi dėl Austrijos, Suomijos ir Švedijos stojimo būtina iš dalies keisti Komisijos sprendimo Nr. 77/144/EEB I ir III priedus;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Dėl Austrijos, Suomijos ir Švedijos stojimo Komisijos sprendimo Nr. 77/144/EEB I (konkrečios nuostatos) ir III priedai nuo 1995 m. sausio 1 d. išplečiami pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 1995 m. lapkričio 29 d.

Labels: 12
15
6